CELEX: C2007/155/25
Language: mt
Date: 2007-07-07 00:00:00
Title: Kawża C-219/07: Talba għal deċiżjoni preliminari mressqa mill-Conseil d'État (Il-Belġju) fis- 27 ta' April 2007 — VZW de Nationale Raad van Dierenkwekers en Liefhebbers u VZW Andibel vs vs Il-Belġju

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/13
            
         Talba għal deċiżjoni preliminari mressqa mill-Conseil d'État (Il-Belġju) fis-27 ta' April 2007 — VZW de Nationale Raad van Dierenkwekers en Liefhebbers u VZW Andibel vs vs Il-Belġju
   (Kawża C-219/07)
   (2007/C 155/25)
   Lingwa tal-kawża: L-Olandiż
   Qorti tar-rinviju
   Raad van State (Il-Belġju)
   Partijiet fil-kawża prinċipali
   
      Rikorrenti: VZW de Nationale Raad van Dierenkwekers en Liefhebbers u VZW Andibel.
   
      Konvenut: l-Istat Belġjan
   Domandi preliminari
   
               1)
            
            
               L-Artikolu 30 tat-Trattat li jistabbilixxi il-Komunità Ewropea, tal-25 ta' Marzu 1957, minnu nnfisu jew flimkien mar-Regolament tal-Kunsill (KE) Nru 338/97 (1) tad-9 ta' Diċembru 1996, dwar il-protezzjoni ta' speċi ta' fawna u flora selvaġġi billi jkun regolat il-kummerċ fihom, għandu jiġi interpretat fis-sens li projbizzjoni ta' importazzjoni u ta' kummerċjalizzazzjoni ta' annimali, adottata b'implementazzjoni ta' l-Artikolu 3a(1) tal-Liġi ta' l-14 ta' Awwissu 1986 dwar il-protezzjoni u l-benesseri ta' l-annimali, mhijiex iġġustifikata fir-rigward ta' mammiferi importati minn Stat Membru ieħor ta' l-Unjoni Ewropea, li jaqa' taħt il-kategorija B, Ċ jew D imsemmija fir-Regolament jew mhux imsemmija fir-Regolament, meta dawn il-mammiferi huma miżmuma f'dan l-Istat Membru skond il-leġiżlazzjoni ta' dan l-Istat Membru u li din il-leġiżlazzjoni hija konformi mad-dispożizzjonijiet tar-Regolament ?
            
         
               2)
            
            
               L-Artikolu 30 tat-Trattat KE jew ir-Regolament Nru 338/97 jipprekludi leġiżlazzjoni ta' Stat Membru li tipprojbixxi, skond leġiżlazzjoni fis-seħħ dwar il-benesseri ta' l-annimali, kull użu kummerċjali ta' kampjuni oħra minbarra dawk il-kampjuni li huma msemmija espliċitament fil-leġiżlazzjoni nazzjonali meta l-għan ta' protezzjoni ta' dawn l-ispeċi, hekk kif imsemmi mill-Artikolu 30 tat-Trattat KE, jista' jintlaħaq b'mod daqstant effiċjenti permezz ta' miżuri li huma inqas restrittivi minn kummerċ intrakomunitarju?
            
         
      (1)  ĠU 1997 L 61, p. 1.